Povjerenstvo za dodjelu državnih stipendija u STEM područjima znanosti jednoglasno je odlučilo kako se studentima **rok za provjeru podataka** na poveznici <https://stemstipendije.mzo.hr> **produljuje do petka 17. studenoga 2017. godine do 12 h**.

**Ljubazno Vas molimo da putem svojih informacijskih kanala o tome obavijestite studente na Vašem visokom učilištu kako bi na vrijeme provjerili ispravnost svojih podataka o broju ECTS bodova i prosjeku ocjena, odnosno rezultatu državne mature na navedenoj poveznici.** Još jednom napominjemo da, iako dio studenata iz tehničkih razloga nije primio e-mailove s obavijestima, nema razloga za zabrinutost. Svi studenti svoje podatke mogu provjeriti na poveznici <https://stemstipendije.mzo.hr> te su bez obzira na primitak e-maila obuhvaćeni procesom dodjele STEM stipendija.